ನನ್ನ ಮಗನಿಗೆ ದಯಾಮರಣ ವಿಧಿಸಿ ಎಂದು ಕೋರ್ಟ್ ನಲ್ಲಿ ತಾಯಿ ಅರ್ಜಿ ಸಲ್ಲಿಸಿ ಹಿಂತಿರುಗುವ ವೇಳೆ ಬಾಲಕನ ಸಾವು ಹೈದರಾಬಾದ್ : ಅಪರೂಪದ ರಕ್ತದ ಕಾಯಿಲೆಯಿಂದ ಬಳಲುತ್ತಿದ್ದ ಒಂಬತ್ತು ವರ್ಷದ ಬಾಲಕನ ತಾಯಿ ಮಂಗಳವಾರ ತೆಲಂಗಾಣದ ನ್ಯಾಯಾಲಯಕ್ಕೆ ತೆರಳಿ ತನ್ನ ಮಗನಿಗೆ ವೈದ್ಯಕೀಯ ನೆರವು ನೀಡಿ ಅಥವಾ ದಯಾ ಮರಣ ನೀಡುವಂತೆ ಕೋರಿದರು. ಆದರೆ ನ್ಯಾಯಾಲಯದಿಂದ ಮನೆಗೆ ಹಿಂದಿರುಗುವ ಹಾದಿಯಲ್ಲಿ ಬಾಲಕ ಆಟೋರಿಕ್ಷಾದಲ್ಲಿ ಮೃತಪಟ್ಟಿದ್ದಾನೆ. ಬಾಲಕನ ತಾಯಿ ಅರುಣಾ ಸ್ಥಳೀಯ ನ್ಯಾಯಾಲಯದ ಮುಂದೆ ದಯಾ ಮರಣಕ್ಕೆ ಅರ್ಜಿ ಸಲ್ಲಿಸಿದ ಎರಡು ಗಂಟೆಗಳ ನಂತರ ಬಾಲಕ ಕೊನೆಯುಸಿರೆಳೆದಿದ್ದ. ಹರ್ಷವರ್ಧನ್ ಅಪರೂಪದ ರಕ್ತ ಕಾಯಿಲೆಯಿಂದ ಜನಿಸಿದ್ದು, ನಾಲ್ಕು ವರ್ಷಗಳ ಹಿಂದೆ ಅಪಘಾತದಿಂದ ಹಾಸಿಗೆ ಹಿಡಿದಿದ್ದ ಎಂದು ಅವರ ತಾಯಿ ಅರುಣಾ ಹೇಳಿದ್ದಾರೆ. ಕುಟುಂಬವು ಚಿತ್ತೂರು ಜಿಲ್ಲೆಯ ಹಳ್ಳಿಯೊಂದರಲ್ಲಿ ವಾಸಿಸುತ್ತಿದೆ. ಬಾಲಕನಿಗೆ ನಾಲ್ಕು ವರ್ಷ ವಯಸ್ಸಾದಾಗ ಕಾಯಿಲೆ ಇರುವುದು ಕುಟುಂಬಕ್ಕೆ ಗೊತ್ತಾಗಿತ್ತು. ಬಾಲಕನ ಕುಟುಂಬದವರು ಸಾಧ್ಯವಾದಷ್ಟುಹಣ ಖರ್ಚು ಮಾಡಿದರು. ತಮ್ಮ ಮಗನಿಗೆ ಚಿಕಿತ್ಸೆ ನೀಡಲು ಜಮೀನು ಹಾಗೂ ಚಿನ್ನವನ್ನು ಮಾರಿದರು. ಆದರೆ ಬಾಲಕನ ಆರೋಗ್ಯ ಸುಧಾರಿಸಲಿಲ್ಲ. ವೈದ್ಯಕೀಯ ಬಿಲ್ಗಳಿಗಾಗಿ ದಂಪತಿ ರೂ.4 ಲಕ್ಷ ಸಾಲವನ್ನು ತೆಗೆದುಕೊಳ್ಳಬೇಕಾಯಿತು ಎಂದು ಸುದ್ದಿ ಸಂಸ್ಥೆ ಎಎನ್ಐ ಉಲ್ಲೇಖಿಸಿದ ಪೊಲೀಸ್ ಮೂಲಗಳು ತಿಳಿಸಿವೆ. ಕೈಯಲ್ಲಿ ಕಾಸಿಲ್ಲದಾಗ ಅರುಣಾ ಅವರು ಪುಂಗನೂರಿನ ನ್ಯಾಯಾಲಯವೊಂದನ್ನು ಸಂಪರ್ಕಿಸಿ, ಸರಕಾರವು ತನ್ನ ಮಗನನ್ನು ನೋಡಿಕೊಳ್ಳಬೇಕು ಅಥವಾ ದಯಾ ಮರಣಕ್ಕೆ ಅನುಮತಿ ನೀಡಬೇಕು ಎಂದು ಮನವಿ ಮಾಡಿದ್ದರು. ಎರಡು ದಿನಗಳಿಂದ ನ್ಯಾಯಾಲಯಕ್ಕೆ ಅಲೆದಾಡಿದ್ದ ಮಹಿಳೆ ಮಂಗಳವಾರ ಆಟೋ ರಿಕ್ಷಾದಲ್ಲಿ ಮನೆಗೆ ವಾಪಸ್ ಆಗುತ್ತಿದ್ದಾಗ, ಬಾಲಕ ರಕ್ತಸ್ರಾವದಿಂದ ಮೃತಪಟ್ಟ